
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13
35000 Slavonski Brod  
                                                                                          Broj:1/St-586/2017-7
	R E P U B L I K A   H R V A T S K A	
D O P U N S K O     R J E Š E N J E

	TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnoj sutkinji Vesni Vukelić, povodom prijedloga FINE RC Osijek, Podružnica Slavonski Brod, za otvaranje stečajnoga postupka po službenoj dužnosti nad dužnikom VINKO PILANA j.d.o.o. za proizvodnju, trgovinu i usluge, OIB 10866745465, Ulica Hrvatskih branitelja 28, Tomica, dana 15.studenog 2017.g.

r i j e š i o     j e


	I – Dužnik VINKO PILANA j.d.o.o. za proizvodnju, trgovinu i usluge, OIB 10866745465, Ulica Hrvatskih branitelja 28, Tomica, dužan je naknaditi troškove postupka u iznosu 175,00 kn, u roku od 8 dana od dana dostave ovog rješenja, a dostava se smatra obavljenom istekom osmog dana od dana objave pismena na mrežnoj stanici e-Oglasna ploča sudova.

	Nalaže se dužniku VINKO PILANA j.d.o.o. za proizvodnju, trgovinu i usluge, OIB 10866745465, Ulica Hrvatskih branitelja 28, Tomica, da odmjereni iznos troška od 175,00 kn u ostavljenom roku isplati izravno na račun Financijske agencije br: HR4223900011100017042, model HR05, s pozivom na broj: 7524005-10866745465.


Obrazloženje 

	Rješenjem ovog suda br.St-586/2017-6 od 14.studenog 2017.g. obustavljen je postupak povodom prijedloga FINE za otvaranje stečajnog postupka nad dužnikom VINKO PILANA j.d.o.o. za proizvodnju, trgovinu i usluge, Ulica Hrvatskih branitelja 28, Tomica. 
	Međutim, prilikom pisanja rješenja sud je propustio odlučiti o troškovima provedenog postupka, a kako je postupak obustavljen zbog činjenice da je dužnik do završetka prethodnog postupka postao sposoban za plaćanje, troškove prema odredbi čl.128 st9 Stečajnog zakona (NN br.71/15 i 104/17, dalje SZ), dužan je naknaditi dužnik.
Troškovi koji su nastali u ovom postupku odnose se na trošak FINE koja ima pravo na naknadu stvarnih troškova temeljem odredbe čl.44 st 3 SZ-a, dok je vrsta i visina naknade propisana Pravilnikom o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka (NN br.106/15).
Prema odredbi čl.3 st 1 navedenog Pravilnika, visina naknade troška za podnošenje prijedloga za otvaranje stečajnog postupka određena je u iznosu 140,00 kn uvećana za porez na dodanu vrijednost. 

Kako ukupan trošak FINE na ime naknade za podnošenje prijedloga za otvaranje stečajnog postupka s obračunatim PDV-om iznosi ukupno 175,00 kn i kako je taj trošak dužan snositi dužnik temeljem odredbe čl.128 st 9 SZ-a, to je odlučeno kao u izreci ovog rješenja uz primjenu odredbe čl.339 st 1 Zakona o parničnom postupku (NN br.148/11-pročišćeni tekst i 25/13), a koje odredbe se primjenjuju i u stečajnom postupku na temelju čl. 10 SZ-a.
	

				U Slav.Brodu, 15.studenog  2017.g.

                                                                                                    	STEČAJNA SUTKINJA:
                                                                                                     	      Vesna Vukelić,v.r.
						                 

NAPUTAK O PRAVNOM LIJEKU:
Protiv ovog rješenja može se izjaviti žalba u roku od 8 dana
od dana dostave rješenja, a dostava se smatra obavljenom
istekom osmog dana od dana objave pismena na mrežnoj 
stanici e-Oglasna ploča suda.

Dostaviti putem mrežne stanice e-Oglasna ploča:
1. FINA 
2. dužnik

